CELEX: C2007/082/29
Language: da
Date: 2007-04-14 00:00:00
Title: Sag C-28/07 P: Appel iværksat den 26. januar 2007 af NV Ter Lembeek International til prøvelse af dom afsagt den 23. november 2006 af Retten i Første Instans (Femte Udvidede Afdeling) i sag T-217/02, NV Ter Lembeek International mod Kommissionen for De Europæiske Fællesskaber

14.4.2007   
            
            
               DA
            
            
               Den Europæiske Unions Tidende
            
            
               C 82/16
            
         Appel iværksat den 26. januar 2007 af NV Ter Lembeek International til prøvelse af dom afsagt den 23. november 2006 af Retten i Første Instans (Femte Udvidede Afdeling) i sag T-217/02, NV Ter Lembeek International mod Kommissionen for De Europæiske Fællesskaber
   (Sag C-28/07 P)
   (2007/C 82/29)
   Processprog: nederlandsk
   Parter
   
      Appellant: NV Ter Lembeek International (ved advocaten J.-P. Vande Maele, F. Wijckmans og F. Tuytschaever)
   
      Den anden part i appelsagen: Kommissionen for De Europæiske Fællesskaber
   Appellanten har nedlagt følgende påstande
   
               —
            
            
               Appellen antages til realitetsbehandling, og der gives appellanten medhold, og dommen i sag T-217/02 ophæves, for så vidt som det første anbringendes første led forkastes ved denne dom.
            
         
               —
            
            
               Kommissionen tilpligtes at betale sagens omkostninger.
            
         Søgsmålsgrunde og væsentligste argumenter
   
               1.
            
            
               Det eneste anbringende består i, at Retten har tilsidesat artikel 87, stk. 1, EF ved på grundlag af en urigtig retsopfattelse i den appellerede dom at fastslå, at der er tale om en begunstigelse af appellanten som omhandlet i artikel 87, stk. 1, EF.
            
         
               2.
            
            
               Det eneste anbringende består af to led:
               
                           —
                        
                        
                           Principalt: den appellerede dom er i strid med artikel 87, stk. 1, EF, idet det fastslås, at der er tale om en begunstigelse af appellanten som omhandlet i artikel 87, stk. 1, EF, på grundlag af en rent formalistisk i stedet for en økonomisk fortolkning af artikel 87, stk. 1, EF.
                        
                     
                           —
                        
                        
                           Subsidiært: den appellerede dom er i strid med artikel 87, stk. 1, EF, idet det fastslås, at der ikke var tale om en overvurdering af de omhandlede aktier, og ved at den manglende overvurdering anses for en begunstigelse som omhandlet i artikel 87, stk. 1, EF.